open-index/open-wikipedia-markdown huggingface dataset:
Opasitet

**Opasitet** (fra middelalderlatin *opacitas* (genitiv *opacitatis*) «ugjennomsiktighet», til latin *opacus*, som har gitt norske opak) er et mål på «ugjennomsiktighet» for elektromagnetisk stråling, f. eks lys, i forskjellige materialer. Et stoff er **opakt** dersom det har høy opasitet. Når stråling treffer overgangen mellom to stoffer vil det kunne bli reflektert, transmittert eller absorbert. Et opakt materiale har lav transmisjon og største delen av strålingen blir enten absorbert eller reflektert. Opasiteten er avhengig av lysets bølgelengde (og dermed frekvens); Vanlig glass er transparent for synlig lys men opakt for ultrafiolett stråling. Opasiteten vil oftest også være avhengig av mediets temperatur og trykk.

Måleverdien for opasitet betegnes \kappa_\nu eller \kappa_\lambda for å vise at den ar avhengig av frekvens respektive bølgelengde. Den har dimensjon m−1 og betegner proporsjonal absorpsjonsrate langs en lysbølge.

{\partial I_\nu\over\partial x}=-I_\nu\kappa_\nu

Man betegner også opasitet som det inverse av *transmisjonsgrad* som er en materialegenskap.

O = \frac{1}{\tau}

Man opererer også med *ekstinksjonskoeffisient* beregnet som:

E = \lg O

For elektromagnetisk stråling, for eksempel gammastråling i stjerner, kan man også se verdier for midlere vei før absorpsjon.

Opasitet er viktig ved beregning av kjernereaksjoner, spesielt i stjerner og måling av konsentrasjon og dispersjon. Ekstrem frekvensavhengig opasitet viser seg i absobsjonsspekter.

## Referanser


## Litteratur
* Shapiro, Stuart L. & Teukolsky, Saul A. (1983): *Black Holes, White Dwarfs, and Neutron Stars*, ISBN 0-471-87317-9.
* Rybicki, George B. & Lightman, Alan P. (1979): *Radiative Processes in Astrophysics*, ISBN 0-471-04815-1.
Golf under Sommer-OL 1904

**Golf under Sommer-OL 1904** ble arrangert fra 16. til 25. september 1904 på Glen Echo Country Club i St. Louis.

Golf var olympisk øvelse i sommer-OL i St. Louis i 1904. Det var andre gang golf var på det olympiske programmet og det skulle gå 112 år til neste gang golf var tilbake, i Sommer-OL 2016 i Rio de Janeiro. 

75 utøvere deltok i den individuelle turneringen, mens tre lag med 10 deltakere på hvert lag deltok i lagkonkurransen. Begge turneringene var kun for menn. Det ble dessuten arrangert ytterligere ni golfturneringer i forbindelse med verdensutstillingen som ikke var med på det olympiske programmet.  

## Medaljefordeling

## Resultater
### Individuelt

### Lag

#### Medaljevinnerne, lag

## Eksterne lenker
* Golf at the 1904 Summer Olympics hos olympedia.org
* Resultater og profilside  hos sports-reference.com
Sevier Lake

**Sevier Lake** ligger i den sørlige delen av Sevierørkenen i Millard County, Utah. Sammen med Store Saltsjø og Utah Lake er Sevier Lake en av de største delene som er igjen etter Lake Bonneville.
Calmeyers gate (Oslo)

**Calmeyers gate** (1-15, 4-12) er en gate i Hausmannsområdet i bydel St. Hanshaugen i Oslo. Gaten er cirka 350 meter lang og går fra Youngs gate til Hausmanns gate. Strekningen mellom Youngs gate og Hammersborggata ble åpnet i 2000 i forbindelse med byggingen av den gården der Politidirektoratet og Sentrum politistasjon holder til. 

Gaten er fra 1852 oppkalt etter kjøpmann Mathias Calmeyer (1741–1801).

## Langs gaten
*Politidirektoratet og Sentrum politistasjon med adresse Hammersborggata 12
*Samfunnshuset med Oslo arbeidersamfunn og Sentrum Scene, med inngang fra Arbeidersamfunnets plass
*Nr. 1 (Statens helsetilsyn fra 1987, tidligere Calmeyergatens Misjonshus, kjent også som konsertlokale) ligger mellom Bernt Ankers gate og Ebbells gate
*Nr. 8 huser Rabita-moskeen, som ble etablert her i 2004. 
*Nr. 15b inneholder Jødisk Museum, åpnet i 2008 i bygningen i gårdsrommet der synagogen som ble stengt i 1942, holdt til
*Utlendingsdirektoratet holder til i hjørnegården mot Hausmanns gate med adresse Hausmanns gate 21

Langs gaten finnes ellers til enhver tid ca. fem serveringssteder og noen andre servicebedrifter.

## Se også
*Synagogen i Calmeyers gate

## Referanser


## Litteratur
* Oslo byleksikon
Rolfsen (slekt)

**Rolfsen (slekt)** nedstammer fra skipsbyggmester og verftseier Tønnes Rolfsen (født 1736, Benestad, død 1792, Kristiansand). Flere av hans etterkommere drev skipsverft i Kristiansand og i Bergen. Tønnes Rolfsens etterslekt er for øvrig sterkt inngiftet i biskop Johan Nordahl Bruns etterslekt, se Brun (slekt).

## Kjente medlemmer av slekten
* Rasmus Rolfsen (1760–1808), skipsbyggmester i Bergen
* Jens Rolfsen (1765–1819), skipper og eidsvollsmann
* Nordahl Rolfsen (1848–1928) forfatter og skolemann
* Alf Rolfsen (1895–1979) maler
* Nordahl Grieg (1902–1943), lyriker, forfatter, dramatiker, journalist og politisk aktivist
* Wilhelm Münter Rolfsen (1913–2002), høyesterettsadvokat og motstandsmann, Oslo
* Else Lill Bjønnes født Münter Rolfsen (født 1944), forlegger og gründer Kolibri Forlag AS, Oslo

*Tønnes Rolfsen (1736–1792), skipsbygger og verftseier fra Kristiansand
**Rasmus Rolfsen (1760–1808), skipsbygger (bradbenkmester) i Bergen. Eier av Nyhavn verft og eier av Elsero, navngitt etter kona, ho Elsebe.
***Tønnes Rolfsen (1784–1838), overtok efter faren
****Rasmus Rolfsen d.y. (1811–1903), overtok familiebedriften, startet Vestlandets første brenneri. Ingen efterkommere.
**Jens Rolfsen (1765–1819), eidsvollsmann, skipper og kjøpmann i Bergen gift med Mette Brun (1774–1844), datter av biskop Johan Nordahl Brun
***Rasmus Rolfsen (1803–1867), kjøpmann i Bergen, gift med Jannicke Brun (1809–1893)
****Ingeborg Helene Rolfsen (1841–1890) gift med James Grieg (1834–1911) av Grieg (slekt)
*****Peter Lexau Grieg (1864–1924) skolebestyrer gift 1893 med Helga Vollan (1869-1949)
******Harald Vollan Grieg (1894–1972) forlagsdirektør gift 1923 med Sigrid Gran født Staalesen (1896–1968) og 1960 med forfatteren Solveig Christov (1919–1984)
******Ingeborg Rolfsen Grieg (1899–1945) forfatter (pseudonymet *Sissel Aas*)
******Nordahl Grieg (1902–43) dikter gift med 1940 skuespilleren Gerd Egede-Nissen (1895–1988)
****Nordahl Rolfsen (1848–1928) skrev lesebok. Gift med danske Hedwig Martha Birch (1858)
*****Alf Rolfsen (1895–1979) maler


Jens Rolfsen, Eidsvoll 1814 crop EM.01543.jpg | Jens Rolfsen (1765–1819) var skipper og kjøpmann i Bergen
Nordahl Rolfsen.jpg |  Nordahl Rolfsen (1848–1928) skrev ei kjent lesebok


## Se også
*Elsero
## Litteratur
* Stortinget: *Grunnlovsjubileet 1814-2014 - Kongeriget Norges Grundlov af 17.de Mai 1814*,Oslo 2014. ISBN 978-82-991819-4-5 (faksimileutgave som viser eidsvollsmannens signatur og segl)
*Karl Leewy: *Kristiansands bebyggelse og befolkning i eldre tider* (Kristiansand 1980-85)
Jason Euell

**Jason Euell** (født 6. februar 1977, Lambeth, London, England), er en tidligere fotballspiller med røtter fra både Jamaica og England. Han spilte som midtbanespiller og angriper, og har spilt landskamper for Jamaica.

Euell var lærling i Wimbledon og fikk sin debut på A-laget i 1995. Proffkontrakten ble signert 1. juni 1995. Han ligadebuterte mot Southampton FC 28. oktober 1995, på hjemmebane i en kamp klubben tapte 1-2. Euell scoret Wimbledons eneste mål etter 63 minutter (foran 7 982 tilskuere). Samme sesongen scoret han også i 2-4 tapet mot Manchester United. Sesongen 1996-97 fikk han bare 7 ligakamper, men sørget blant annet for at Liverpool reiste hjem med 1-2 tap i bagasjen. I 1998-99 fikk han igjen stor oppmerksomhet etter å ha scoret i begge ligakampene mot Manchester United (1-5 borte og 1-1 hjemme). Denne sesongen fikk han samtidig sitt første røde kort, i FA-cupen mot Manchester City (1-0 hjemme 2. januar 1999). Han tilbrakte én sesong med klubben etter den rykket ned fra FA Premier League i 2000. Men 4. juli 2001 ble han kjøpt av Charlton Athletic for £4,75 millioner, og var dermed tilbake i elitedivisjonen.

Euell har spilt kamper for Jamaicas landslag, men spilte for Englands U-20 lag i FIFAs juniorverdensmesterskap i 1997. I tillegg kunne han valgt å spille landskamper for Barbados.

Han har vært en rollemodell for mange barn og unge som deler hans problem med å være døv. Selv om han bare er døv på venstre øre, har han ikke latt disfunksjonaliteten stå i veien, og har blant annet vært ambassadør i foreningen for «Døve innen sport» siden 1999, og har frontet forskjellige pengeinnsamlinger. 

Middlesbrough kjøpte ham 31. august 2006 for £300&nbsp;000, en sum som kan stige avhengig av prestasjoner. Da han ankom Middlesbrough var hans første kommentar «I'm over the moon» (jeg er overlykkelig). Debuten fikk han borte mot Arsenal, da han hadde målgivende pasning til James Morrison i kampen som endte 1-1. Han avsluttet karrieren med et utlån til AFC Wimbledon.

## Referanser


## Eksterne lenker
* 
* Jason Euells offisielle webside på Icons.com
* Jason Euell spillerprofil  på BBC
* Artikkel om overgangen til Middlesbrough
* Artikkel om overgangen til Middlesbrough 2
Hausmanns gate (Oslo)

**Hausmanns gate** (7, 17-51, 6-42) er en av Oslos hovedferdselsårer. Gaten ligger i strøkene Fjerdingen og Hausmannsområdet, i det meste av sin lengde på skillet mellom bydelene Grünerløkka (7, 6-42) og St. Hanshaugen (17-51). Gaten er cirka 750 meter lang og går fra Nylandsveien over Hausmanns bru til Møllergata, hvor den fortsetter som Rosteds gate. 

Hausmanns gate har stor trafikk og er en hovedfartsåre mellom sentrum og nordlige del av indre by (videre nordover Maridalsveien og Uelands gate). Busslinjene 34 og 54 går i Hausmanns gate fra Calmeyers gate til Maridalsveien. I september 2019 åpnet en trikkelinje gjennom gaten fra Christian Krohgs gate til Storgata, som erstatningslinje for trikken i Storgata. Linjen ble fjernet da trikken i Storgata med erstatning for Brugata holdeplass åpnet i 2021.

Gaten er fra 1852 eller tidligere, og er oppkalt etter generalløytnant Frederik Ferdinand Hausmann (1693–1757), som i noen år fra 1732 eide Ankerløkken der gaten er anlagt. Han eide også som landsted det som i dag er Prinds Christian Augusts Minde i krysset Storgata / Hausmanns gate.

Kvartalet Hausmannsgate 34-42 er delvis okkupert, og består av prosjektene kulturhuset Hausmania (nr. 34), Barrikaden/Vestbredden/H40 (nr. 40) og H42 (nr. 42). Disse er del av det venstreradikale miljøet, og enkelte av husene kan sammenlignes med såkalte squats man finner ellers i Europa. Husene rommer blant annet leiligheter okkupert av bostedsløse, teater, skatehall, konsertlokaler, atelierer og gallerier med mer. Betegnelsen *Hausmania* brukes ofte også om dette kvartalet som helhet, ikke bare om kulturhuset.

## Bygninger og institusjoner
* Norges Røde Kors hovedkontor (nr. 7)
* Stiftelsen Anker (Anker Studentbolig, Anker Hotel, Anker Hostel og Anker Næring), der Ankertorget lå tidligere (nr. 8)
* Kulturkirken Jakob (nr. 14)
* Norsk Design- og Arkitektursenter (DogA) fra 2004, tidligere transformatorstasjon (nr. 16)
* Utlendingsdirektoratet (UDI) (hovedinngang i nr. 21, har større arealer)
* Elvebakken videregående skole (ved nr. 22)
* Oslo sentrum baptistkirke (nr. 22)
* I nr. 23 lå bedehus for Selskabet Brodekredsen, bygget 1865, i bruk som bedehus til 1947, sannsynligvis byens eldste bedehus da det ble revet i 2001. Integrerings- og mangfoldsdirektoratet (IMDI) holdt til i nr. 23-25 noen år på 2000-tallet, før bygningen ble tatt i bruk av UDI 
* Vega Scene, kino og storbyteater (nr. 28)
* Blå Kors kontaktsenter (nr. 31)
* Kulturhuset Hausmania (nr. 34-38), samt Brenneriveien 1)
* Jess Carlsen-kvartalet, boligkvartal fra cirka 2005 (nr. 45-51)

## Litteratur
* Oslo byleksikon: Hausmanns gate

## Referanser


## Eksterne lenker
* Norsk design- og arkitektursenter
* Anker studentbolig
Stephenie Meyer

**Stephenie Meyer** (født 1973) er en amerikansk forfatter best kjent for å ha skrevet ungdomsserien *[[Twilight-serien|Twilight]]*. Serien, som består av fire bøker utgitt mellom 2005 og 2008, har solgt i over 100 millioner eksemplarer verden over og har blitt oversatt til 43 språk, inkludert norsk. Foruten Twilight-serien har Meyer gitt ut boken *[[Verten]]* (originaltittel: *The Host*), i 2008.

## Liv
Stephenie Meyer ble født den 24. desember 1973 i Hartford i Connecticut, men innen hun var fire hadde hun og familien flyttet til Phoenix i Arizona. Der har hun bodd siden, med hennes fem søsken, mor og far, så hun ser på seg selv som en innfødt. Hun har en uvanlig stavelse på navnet sitt, det er på grunn av at hun er oppkalt etter hennes far, Stephen, som derfor blir Stephenie.

Hun gikk på High School i Scottsdale i Arizona.

## Bøker
Twilight er hennes første roman og ble utgitt i 2005. I 2008 ble romanen hennes «oppdaget» og ble årets bestselger. Etter suksessen med den første romanen har det utviklet seg til en saga bestående av fire bøker. Senere vil hun også sannsynligvis fullføre en femte bok i serien, Midnight Sun, som er en annen utgave av Twilight berettet av Edward Cullen istedenfor Isabella Swan.

### Filmatiseringer
Den første boken ble filmatisert i 2008. *[[Twilight – Evighetens kyss]]* hadde premiere i USA den 21. november 2008 i USA, og norgespremiere den 9. januar 2009. Senere har resten av bokserien blitt filmatisert; *[[New Moon]]* hadde premiere 20. november 2009 og *[[The Twilight Saga – Eclipse]]* 30. juni 2010. Den siste boken, *Breaking Dawn*, dannet grunnlag for to filmer. Den første av de to, ''The Twilight Saga – Breaking Dawn del 1'', hadde premiere 18. november 2011, og ''The Twilight Saga – Breaking Dawn del 2'' ble lansert den 16. november 2012.

## Litteratur
* *Evighetens Kyss* – 2005
* *Under en ny måne* – 2006
* *Formørkelsen* – 2007
* *Prom Nights from Hell* (delforfatter) – 2007
* *Ved daggry* – 2008
* *Verten* – 2008
* *Bree Tanners korte nye liv* (En Eclipse-roman) – 2010
* *Kjemikeren* – 2017

## Referanser


## Eksterne lenker
* 
* 
*
Golf under sommer-OL

Golf var med på OL-programmet for første gang i 1900 i Paris. Der ble det spilt to turneringer, en slagspillturnering over 9 hull for damer og 36 hull for herrer. Golf var olympisk øvelse også i 1904 i St. Louis. Da var det også to turneringer, men denne gang med matchspill, og damene var utelatt. Det var en individuell turnering og en lagkonkurranse. Neste gang golf var på OL-programmet, var i Rio de Janeiro i 2016. Da deltok 60 menn og 60 damer som spilte hver sin 72-hulls slagturnering. 

Golf vil også være OL-gren i Tokyo i 2020, men format er ikke avgjort per 2016.

## Medaljestatistikk

## Eksterne lenker
* Resultater og profilside  på sports-reference.com
Cricket under Sommer-OL 1900

**Cricket under Sommer-OL 1900** ble arrangert 19. og 20. august 1900 på Vélodrome de Vincennes i Paris. 

Cricket var olympisk øvelse første gang i 1900 i Paris. Opprinnelig skulle fire lag ha deltatt, men Belgia og Nederland trakk sine lag. De begge gjenstående lagene Storbritannia og Frankrike spilte en kamp som gikk over to dager med start 19. august 1900. Det var tolv-mannslag og Storbritannia vant kampen med 262-104. 

Da kampen ble spilt var ikke deltakerne klar over at det var en olympisk øvelse, men trodde det var en oppvisningskamp i forbindelse med verdensutstillingen i Paris. Først tolv år senere besluttet Den internasjonale olympiske komité (IOK) retroaktivt at idretten inngikk som en offisiell del av det olympiske programmet.

Cricketvarianten Twenty20 skal arrangeres med turneringer for både menn og kvinner i Sommer-OL 2028 i Los Angeles. 
 
## Medaljer og premier i 1900
*I 1900 ble det i noen idrettsgrener utdelt medaljer til de tre beste utøverne, mens i andre idrettsgrener ble det utdelt andre typer premier til de beste.  
*Medaljefordelingen og resultatlistene viser de tre beste utøverne som vinnere av gull-, sølv- og bronsemedaljevinnere, i henhold til IOKs retroaktive bestemmelse.   

## Medaljefordeling

## Medaljevinnere
*Kun to lag deltok.

## Referanser


## Eksterne lenker
* Cricket at the 1900 Summer Olympics hos olympedia.org
* Resultater og profilside  hos sports-reference.com
Søren Onsager

**Søren Onsager** (født 6. oktober 1878 i Holmestrand, død 28. november 1946 i Oslo) var en norsk maler.

Søren Onsager var elev av Harriet Backer og Kristian Zahrtmann. Han var inspirert av Edvard Munch og fransk kunst, og er blitt karakterisert som ny-impresjonist og raffinert kolorist med flere akt- og landskapsbilder.

Onsager var påvirket av de franske impresjonistene, f.eks. Auguste Renoir, Alfred Sisley og Edgar Degas. Dette kan man se i penselstrøk og fargebruk i *Badestranden ved Son* (antagelig 1912). Unge jenter på ulikt vis var hans yndlingsmotiv i unge år, noe man kan se i f.eks. *Dobbelakt* (1908-se foto) Onsager solgte godt utover på 1900-tallet, bl.a. ved hjelp av galleri og auskjonsfirma Blomquist. Seinere malte han også interiørbilder, f.eks. *Systue* (1917-se foto) 

I 1940 meldte Onsager seg inn i Qusilings tyskvennlige Nasjonal Samling (NS). NS-myndighetene utnevnte ham til professor ved Kunstakademiet under andre verdenskrig og til "direktør" ved Nasjonalgalleriet etter Jens Thiis i 1941. Som galleridirektør arrangerte han blant annet utstillinga «Kunst og ukunst» i 1942 der han etter tysk forbilde forsøkte å latterliggjøre kommunistisk og ekspresjonistisk kunst og løfte fram den «riktige», «nasjonale» kunsttradisjonen. Han mistet posisjonene ved krigens slutt våren 1945.

Etter krigen ble Onsager tiltalt for landssvik. Han døde i fengsel i 1946 etter lengre tids sykdom før saken hans kom opp.


File:Marie og Gulbrand Lunde Et liv i kamp for Norge Rikspropagandaledelsen Blix forlag 1942 Page 033 "Kunst og ukunst", Fuglesang, Rasmussen, Lunde, Minesteraldirektor Berndt, direktør Osanger.jpg|Fra åpninga av «Kunst og ukunst», en utstilling av «passende» og «upassende» kunst i Nasjonalgalleriet i Oslo 1942. Fra venstre sees NS' kulturminister Fuglesang, billedhoggeren Wilhelm Rasmussen, propagandaminister Lunde, Ministeraldirektor Berndt og direktør Søren Onsager (med bart).
File:Vidkun Quisling m.fl. (8612408877) cropped.jpg|Søren Onsager (nummer tre fra høyre) ved siden av Vidkun Quisling, «føreren» i det fascistiske partiet Nasjonal Samling (NS), under et NS-arrangement under krigen, «Kulturtinget» i Erkebispegården i juli 1944.
Fil:Søren Onsager - Sewing-Room - NG.M.01861 - National Museum of Art, Architecture and Design.jpg|«Systue» fra 1917. Olje på lerret. Tilhører Nasjonalmuseet for kunst, arkitektur og design.


## Referanser


## Eksterne lenker

* Biografi som Akershus-kunstner
* Biografi i ''Norsk krigsleksikon'' fra 1995
* Omtale i ''Norsk biografisk leksikon''
Snipp og Snapp

**Snipp og Snapp** (engelsk *Chip 'n' Dale*) er to jordekorn som er kjent fra Donald Duck & Co og Disney-tegnefilmer.

Snipp og Snapp oppstod i flere tegnefilmer som ble laget. Etter hvert dukket de også opp i tegneserier. De ble tidligere ofte fremstilt som to smådyr med en noe rampete og sleip fremtreden som stadig skulle lage problemer for Donald Duck. Senere opptrådte de noen ganger sammen med Storeulv og Lilleulv. Men i senere fortellinger har de hovedsakelig opptrådt for seg selv og kan regnes for en egen bitegneserie. 

Snipp og Snapp bor sammen i et tre. I historiene treffer man ofte også på andre dyr i skogen. Tidligere traff man ofte på figuren Bongo, som var en liten bjørn som gjorde sirkuskunster. Man traff også på Jernkjeve, som var et stort og slemt dyr. Etter 60- og 70-årene forsvant Bongo så å si helt, og Jernkjeve ble også uvanlig. 

Omkring 1990 ble det laget tegnefilmer hvor man treffer Snipp og Snapp i en ny sammenheng. Sammen med noen nye figurer, deriblant gnagere og en flue, utgjorde de den såkalte *[[Snipp og Snapp – Redningspatruljen|Redningspatruljen]]*, som kjempet mot flere banditter.
Axel-Herman Nilsson

**Axel-Herman Nilsson** (1894–1989) var en svensk skiløper som representerte Djurgårdens IF. I OL i Chamonix i 1924 ble han nummer 5 i kombinert og nummer 6 i spesielt hopp. I OL i St. Moritz i 1928 ble han nummer 4 i hopp. Han ble svensk mester i skihopping i 1922, 1923 og 1924.

## Referanser


## Kilder
* Sports Reference: Axel-Herman Nilsson  (besøkt 13. november 2011)
* Svenska Skidförbundet: Backe/nordisk kombination (svenske mestere i skihopping og kombinert, besøkt 13. november 2011)

## Eksterne lenker
*
Moksha

**Moksha** er friheten innen hinduismen. Det betyr det samme som frelse innenfor kristendommen. Syndsbegrepet i hinduismen (samt buddhismen og jainismen) er forbundet med samsara (fabrikasjonene som utgjør illusjonene i samsara) og karma. Før en er frigjort fra forurensningene og forvirringen fortsetter en å gjøre ting som binder en til illusjonenes verden og handlingenes kjedereaksjoner. Dette skjer fordi en ikke erkjenner årsakssammenhengene. Derfor blir en gjenfødt i en av de seks eksistensene. Den verste av disse er Helvetene. I hinduismen omfatter læren om moksha også dem som har havnet i Helvetene. Moksha er frigjøringen fra synd som fører til at en ikke lenger blir bundet til illusjonene som klenger seg til ens oppfattelsesapparat. Det er alle hinduers mål å komme seg ut av samsara / inkarnasjonssyklusen / reinkarnasjonen og oppnå moksha. Dog lærer også hinduer om boddhisattva-prinsippet, som innebærer at de som har oppnådd frelsen, blir igjen etter opplysningen eller lar seg gjenføde for å hjelpe andre i full kjærlighet. Moksha kan oppnås ved å dø i den hellige byen Varanasi eller ved yogisk tilbedelse av, eller meditasjon på en Deva  /Devi (guddom / engel). Yoga betyr forening. God karma er det samme som frigjøring fra karma. Karma betyr gjerninger, og skapes av tankehandlinger, språkhandlinger eller kroppslige handlinger, men innebærer også konsekvensene av alle disse gjerningene. Frigjøring fra karma skaper et varmt og godt lys rundt et menneske. Den betydningen går igjen i vårt begrep om sjarm. Ved å gjøre gode gjerninger, kan menneskets sjel – atman – bli ett med brahman (Gud – én teori går ut på at Brahman tilsvarer Brage i norrøn mytologi). Krishna regnes som den store frelseren også i hinduismen, den ypperste personlighet som vil sørge for at alle til syvende og sist blir frelst, og som lærer alle mennesker – Pancas Khrishtaya – at alt er godt i Gud.
Black Holes and Revelations

***Black Holes and Revelations*** er det fjerde studioalbumet til det britiske rock/alternativ rock-bandet Muse, utgitt i 2006. *«Starlight»* ble gitt ut som singel rett etter konsert-opptredenen på European Music Awards i København.  

## Sporliste
# «Take a Bow»
# «Starlight»
# «Supermassive Black Hole»
# «Map of the Problematique»
# «Soldier's Poem»
# «Invincible»
# «Assassin»
# «Exo-Politics»
# «City of Delusion»
# «Hoodoo»
# «Knights of Cydonia»

## Sporliste ''Starlight'' (singel)
# «Starlight»
# «Starlight» (live)

## Eksterne lenker
*
Knowsley (Merseyside)

**Knowsley** er en landsby og et verdslig sogn i distriktet Knowsley i det seremonielt og administrative grevskapet Merseyside i England. Stedet har gitt navn til distriktet Knowsley, men er ikke administrasjonssenter. I tillegg til landsbyen Knowsley omfatter sognet et industriområde mot nordvest og et forstadsområde til Huyton, inkludert Stockbridge Village, mot sørvest. I henhold til noe udatert folketelling for 2001 har landsbyen en befolkning på 11 343 innbyggere.

Stedet nevnes i *[[Domesday Book]]* som *Chenulveslei*, fra angelsaksisk *Cēnwulfes lēah*, «Cenwulfs slette». Historisk var den en del av Lancashire. Landsbyen ga navn til det større distriktet (borough) da det ble dannet i 1974. I henhold til folketellingen i 2011 har dette distriktet en befolkning på 145 903 innbyggere, beregnet til 147 231 for 2014. Sognet omfatter Knowsley Hall og Knowsley Safari Park.

## Referanser
 

## Eksterne lenker

* Liverpool Street Gallery - Liverpool 34
Houston Rockets

**Houston Rockets** er et amerikansk basketballag som spiller i ligaen NBA. Laget holder til i Houston i Texas, og spiller hjemmekampene i Toyota Center.

## Hall of Fame
De følgende åtte personene har hatt tilknytning til klubben, og er innvalgt i Naismith Memorial Basketball Hall of Fame:
*Charles Barkley
*Richard F. «Rick» Barry
*Clyde Drexler
*Elvin E. Hayes
*Moses E. Malone
*Calvin J. Murphy
*Hakeem A. Olajuwon
*Scottie Pippen
*Yao Ming

## Eksterne lenker
*
Denver Nuggets

**Denver Nuggets** er et amerikansk basketballag som spiller i ligaen NBA. Laget holder til i Denver i Colorado og spiller hjemmekampene i Pepsi Center.

## Spillerstall

*Sist oppdatert 15. januar 2015*

## Hall of Fame
De følgende tre personene har hatt tilknytning til klubben, og er innvalgt i Naismith Memorial Basketball Hall of Fame:
*Alexander «Alex» English
*Daniel P. «Dan» Issel
*David O. Thompson

## Kilder
*
## Eksterne lenker
*
Holy Diver

***Holy Diver*** er debutalbumet til heavy metal-bandet Dio. 

Albumet kom ut 25. mai 1983, og «Holy Diver» er også navnet på albumets tittelspor. Dio turnerte i 2005 verden rundt (med ny besetning, foruten om Ronnie selv) og framførte for første gang hele musikkalbumet. Dette er også dokumentert på DVD-en *Holy Diver – Live*.

## Sporliste
# «Stand Up and Shout» (Ronnie James Dio, Jimmy Bain) – 3:06
# «Holy Diver» (Dio) – 5:51
# «Gypsy» (Dio, Vivian Campbell) – 3:39
# «Caught in the Middle» (Dio, Vinny Appice, Campbell) – 4:14
# «Don't Talk to Strangers» (Dio) – 4:53
# «Straight Through the Heart» (Dio, Bain) – 4:31
# «Invisible» (Dio, Appice, Campbell) – 5:24
# «Rainbow in the Dark» (Dio, Appice, Bain, Campbell) – 4:21
# «Shame on the Night» (Dio, Appice, Bain, Campbell) – 5:20

## Personell
*Ronnie James Dio – vokal, keyboard
*Vivian Campbell – gitar
*Jimmy Bain – bass, keyboard
*Vinny Appice –  trommer

## Eksterne lenker
* 
*  Dark Lyrics – Holy Diver
Torkel Persson

**Torkel Persson** (1894–1972) var en svensk samisk langrennsløper.
Persson deltok i sin første langrennskonkurranse i 1919 i Östersund. Torkel Persson måtte da gå på ski de seks milene til nærmeste jernbanestasjon, Nälden, og deretter med tog de siste milene til Östersund.

I 1924 deltok Torkel Persson under OL i Chamonix, der han ble beste svenske. Han kom på femteplass på femmila, der det ble firedobbelt norsk seier, med tiden 4.05.59. På 18&nbsp;km kom han på 9.-plass. Reisen til Chamonix gikk med tog fra Näldens stasjon.

Persson var en av de første store langrennsløperne fra Jämtland.

## Meritter
* Vinter-OL 1924
** 5.-plass på 50&nbsp;km
** 9.-plass på 18&nbsp;km

## Referanser


## Eksterne lenker
*
James Lafferty

**James Martin Lafferty** (født 25. juli 1985) er en amerikansk skuespiller. Han er særlig kjent for sin rolle som Nathan Scott i den amerikanske TV-serien *[[One Tree Hill]]*. Foreldrene hans heter Jeff Lafferty og Angie Lafferty. Han er fra Hemet i California.

## Filmografi
# One Tree Hill – Nathan Scott (fra 2003 til 2012)
# Once and Again – Tad (4 episoder, 2001-2002)
# A Season on the Brink – Steve Alford (2002)
# First Monday – Andrew (1 episode, 2002)
# Prep – Jackson (2002)
# Boys on the Run – Joe Ferguson (2001)
# Emeril – James (2001)
# Boston Public – Michael Scott (1 episode, 2001)
# Get Real – Billy (1 episode)
# Annabelle's Wish – Buster (stemme, 1997)

## Eksterne lenker
*
Hollandsk (dialekt)

**Hollandsk** (nederlandsk: *Hollands*) er en nederlandsk dialekt. Den snakkes i de vestlige delene av Nederland, hovedsakelig i provinsene Noord-Holland og Zuid-Holland. I Noord-Holland er de hollandske dialektene preget av det frisiske språket, som opprinnelig var områdets dominerende språk, men som siden har mistet sin status til fordel for den hollandske dialekten. Standardnederlandsk ble til på 1600-tallet, og de hollandske og brabantske dialektene leverte de viktigste bidragene.

Derfor blir det nederlandske språket ofte feilaktig kalt «hollandsk».

## Historie
Hollandsk ble til da nybyggere slo seg ned grevskapet Holland på 1300- og 1400-tallet for å så blande sitt frankiske språk med det lokale frisiske språket. Det vil si at hollandsk, gammelfrisisk og gammelengelsk tidlig i mellomalderen var svært like. Hollandsk kom etterhvert under innflytelse av flamske dialekter, senere brabantske dialekter via Utrecht.

Spesielt Zuid-Holland (dvs sør for fjorden IJ) mistet den frisiske karakteren. Grunnen for dette er sannsynligvis at Zuid-Holland lå nærere Flandern og Utrecht enn det Noord-Holland gjorde. 

Det finnes et par skriftlige kilder fra middelaldersk hollandsk. Dikt og prosa fra Holland har eksistert siden omkring 1400. Den flamske og brabantske innflytelsen var imidlertid så stor at tekstene ikke er rent hollandske. I middelaldersk hollandsk faller hankjønn og hunkjønn sammen. Denne tendensen er sterk i dialektene langs kysten, men svakere i brabantsk som står nærmere tysk med sine tre kjønn.

## Referanser
Hilarie Burton

**Hilarie Burton** (født 1. juli 1982) er en amerikansk skuespiller. Hun er særlig kjent for sin rolle som Peyton Sawyer i TV-serien *[[One Tree Hill]]*. Hun har tre brødre, og er oppvokst i Loudoun County i Virginia. Hun har jobbet som VJ på MTV.

Hilarie debuterte i TV-serien *One Tree Hill* som Peyton Elizabeth Sawyer og har senere spilt i  Our Very Own i 2005. Hun har også spilt i *The Lis*t.

## Filmografi

## Referanser


## Eksterne lenker
*
Moira Kelly

**Moira Kelly** (født 6. mars 1968) er en amerikansk skuespiller. Hun er blant annet kjent for sin rolle som Karen Roe, moren til Lucas Scott, i den amerikanske TV-serien *[[One Tree Hill]]*.

## Filmografi (utvalg)
* 1992 
***[[The Cutting Edge]]*
***[[Twin Peaks - Fire Walk with Me]]*

## Eksterne lenker
*
Barbara Alyn Woods

**Barbara Alyn Woods** (født 1962) er en amerikansk skuespiller. Hun spilte rollen som Deb Scott, moren til Nathan Scott, i TV-serien *[[One Tree Hill]]*. Woods har også vært med i en episode av *[[Frustrerte fruer]]*. Filmer hun har opptrådt i inkluderer Circuitry Man (1990) og Striptease fra 1996.

## Referanser


## Eksterne lenker
*
Høyesteretts plass (Oslo)

**Høyesteretts plass** er plassen mellom Grubbegata og Akersgata ved Apotekergata i Oslo sentrum. Kun én bygning har adresse til plassen, Høyesteretts hus. På den andre siden ligger den gamle regjeringsbygningen, der Finansdepartementet holder til.

## Eksterne lenker
* 
*
Craig Sheffer

**Craig Eric Sheffer** (født 23. april 1960 i York i Pennsylvania) er en amerikansk skuespiller. Han spilte rollen som Keith Scott, onkelen til Nathan og Lucas Scott, i TV-serien *[[One Tree Hill]]*. Han hadde også en rolle i filmen *A River Runs Through It*. 

Hans mor jobbet på en gamlehjem og hans far var fengselsbetjent og manuskriptforfatter. Hans bror, Hogan Sheffer, er forfatter.

## Referanser


## Eksterne lenker
*
Barry Corbin

**Barry Corbin** (**Leonard Barrie Corbin**) (født 16. oktober 1940 i Lamesa i Texas) er en amerikansk skuespiller. Han spilte rollen som Coach Whitey Durham i TV-serien *[[One Tree Hill]]*.

## Filmer
* *[[The Dukes of Hazzard (film)|The Dukes of Hazzard]]*
* *[[Who's Harry Crumb?]]*
* *[[Nothing in Common]]*
* *[[WarGames]]*
* *[[The Best Little Whorehouse in Texas]]*
* *[[Six Pack (film)|Six Pack]]*
* *[[Urban Cowboy]]*
* *[[Moon Shot]]* (narrated)
* *[[Off the Mark]]*

## TV
* *[[Anger Management (TV-serie)]]* – Ed 
* *[[Celebrity Poker Showdown]]*
* *[[Dallas (TV-serie)]]*
* *[[Det gode liv i Alaska]]* – Maurice Minnifield
* *[[One Tree Hill]]* – Coach Whitey Durham
* *[[Reba]]* – J.V McKinney
* *[[Lonesome Dove]]* miniserie
* *[[The Thorn Birds]]* miniserie
* *[[M*A*S*H (TV-serie)]]* – (episode 907)

## Referanser


## Eksterne lenker
* 
*
Danneel Harris

**Danneel Ackles** (født 18. mars 1979 i Lafayette i Louisiana) er en amerikansk skuespiller. Hun spiller rollen som Rachel Gatina i TV-serien *[[One Tree Hill]]*.

## Filmografi
The roommate (2011) : Irene
The Back-up plan (2010) : Olivia
Extreme movie (2008) : Melissa
* *[[One Tree Hill]]*(2005) : Rachel Gatina
* *[[Rule Number One]]* (2005) : April
* *[[Charmed]]* (2005) : Paige transformée
* *[[JAG (TV-serie)|JAG]]* (2005) : Cameron "Cammie" Cresswell
* *[[Joey]]* (2005) : Katie Harper / London
* *[[One Life to Live]]* : Shannon McBain 
* *[[What I Like About You]]* (2004) : Kate
* *[[The Plight of Clownana]]* (2004) : DildoMan's Fan

## Privatliv
Danneel Harris giftet seg i 2010 med kjæresten gjennom flere år, Supernatural-stjernen Jensen Ackles. De har tre barn. De to ble sammen under innspillingen av filmen "Ten Inch Hero" fra 2007.

## Referanser


## Eksterne lenker
*
Paul Johansson

**Paul Johansson** (født 26. januar 1964 i Spokane i Washington) er en amerikansk skuespiller. Han er særlig kjent for sin rolle som den slemme Dan Scott i TV-serien *[[One Tree Hill]]*. Han har også hatt en rolle i serien Den syvende himmel.

I 1999 fikk han en rolle i skrekkfilmen Wishmaster 2: Evil Never Dies. Han hadde en rolle i dramafilmen Alpha Dog fra 2005, og i 2016 opptrådte han i Dear Eleanor.

## Referanser


## Eksterne lenker
* 
*
Polo under Sommer-OL 1900

**Polo under Sommer-OL 1900** ble arrangert fra 28. mai til 2. juni 1900 i Bois de Boulogne i Paris. 

Polo var med på det olympisk programmet for første gang 1900 i Paris. Fem lag deltok og kampene ble spilt 28. mai, 31. mai og 2. juni. Lagene var ikke rene nasjonslag, men hadde spillere fra ulike nasjoner. Turneringen ble spilt i cup-form, det ble ikke spilt kamp om tredjeplassen; begge lagene som tapte semifinalene fikk bronse. Det var britiske spillere på tre ulike lag. Gullmedalje ble delt ut til det amerikanske og britiske laget Foxhunters Hurlingham, sølv til det amerikanske og britiske laget Polo Club Rugby. Det ble delt ut bronsemedalje til det britiske og franske laget Bagatelle Polo Club de Paris, og den andre bronsemedaljen tok det Nord-amerikanske laget med utøvere fra Mexico og USA.  

Det ble i tillegg spilt sju uoffiselle ikke-olympiske turneringer i polo, og det er uvisst hvorfor nettopp den ene av totalt åtte turneringer har blitt gitt offisiell status.

## Medaljer og premier i 1900
*I 1900 ble det i noen idrettsgrener utdelt medaljer til de tre beste utøverne, mens i andre idrettsgrener ble det utdelt andre typer premier til de beste.  
*Medaljefordelingen og resultatlistene viser de tre beste utøverne som vinnere av gull-, sølv- og bronsemedaljevinnere, i henhold til IOKs retroaktive bestemmelse.   

## Medaljefordeling

## Resultater

## Medaljevinnere

## Referanser


## Eksterne lenker
* Polo at the 1900 Summer Olympics hos olympedia.org
* Resultater og profilside  hos sports-reference.com
Mossemarka

**Mossemarka** er et naturområde utenfor Moss i Østfold. Området brukes særlig til turer og rekreasjon, for eksempel på ski med utgangspunkt i Skihytta eller ridende fra Stallhuset, som ligger like ved huset til OK Moss.

## Eksterne lenker
* Artikler om Mossemarka i Moss Avis' nettutgave
* Mossemarka i Skiforeningens Markadatabase
Brav Norway

**Brav Norway**, tidligere **Swix**, er en norsk produsent av skismøring, skistaver, skibekledning og annet skitilbehør med hovedkontor i Oslo. Produkter fra Brav selges over hele verden hos forhandlere av skiutstyr, og de brukes av utøvere i ulike skidisipliner.

Navnet Swix kom fra en intern navnekonkurranse og var en forkortelse for «ski wax». Swax var allerede tatt og man endte opp med Swix.

Swix ble utover 2010-tallet assosiert med den omstridte produksjonen av skismøring inneholdende kreftfremkallende fluor.

## Historie
* 1946 – Det svenske firmaet *Swix* ble grunnlagt av Börje Gabrielsson og ble den første produsenten av moderne skismøring. Det ble bygd opp produksjon i Skåne og ved Fjellhamar utenfor Oslo. Allerede den første smøringen hadde fargekoding for forskjellige typer føre tilsvarende det som brukes i det meste av dagens skismøring.
* 1964 – Produksjonen ble flyttet i sin helhet til Norge.
* 1974 – *Swix* tok over *Liljedahls Skistavfabrikk* på Ulven og startet produksjon av skistaver.
* 1978 – *Swix* ble kjøpt opp av Ferd AS, og derved fullstendig norskeid.
* 1989 – *Swix* kjøpte opp *Norheim* og bygde videre på deres produksjon av skibekledning.
* 2010 – Swix kjøpte opp Toko.
* 2016 – Swix kjøpte opp sykkelprodusenten Hard Rocx.
* 2018 – Swix Sport endret navn til Brav Norway.

## Referanser


## Eksterne lenker
* 
*
San Giovanni Rotondo

**San Giovanni Rotondo** er en by i provinsen Foggia i regionen Puglia i det sørøstlige Italia. Den ligger på fjellet som utgjør en halvøy ut i Adriaterhavet og ligger 565 meter over havet. Byen har en befolkning på 26&nbsp;078 innbyggere.

San Giovanni Rotondo er den byen hvor den hellige Pio av Pietrelcina holdt til fra 28. juli 1916 til han døde 23. september 1968. Den moderne kirken *[[Padre Pios pilegrimskirke|Chiesa di Padre Pio]]*, tegnet av den kjente italienske arkitekten Renzo Piano, som også tegnet blant annet Pompidou-senteret i Paris, ble bygget her som en hyldest til den hellige Pio og innviet 1. juli 2004. Byen er kjent som et pilegrimsmål på grunn av Padre Pio  og besøkes årlig av ti-tusenvis av pilegrimmer. Videre er byen kjent for det medisinske senteret Padre Pio anla her, som holder et svært høyt internasjonalt nivå, kalt *Casa Sollievo della Sofferenza* (Hjem for lindring for de lidende).

## Vennskapsbyer
San Giovanni Rotondo er vennskapsby med:

## Se også
* Pio av Pietrelcina

## Referanser


## Eksterne lenker
*
Bernt Ankers gate (Oslo)

**Bernt Ankers gate** (5-17, 2-10) er en gate i Hausmannskvartalene i
bydel St. Hanshaugen i Oslo. Gaten er cirka 400 meter lang og går fra Storgata til Møllergata ved Kristparken.

Gaten ble kalt opp etter skipsreder Bernt Anker i 1852, skjønt den var ikke ferdig opparbeidet før i 1902.

Før 1879 het dessuten nåværende Munthes gate på Majorstuen (den gang i Aker) Bernt Ankers gate.

## Referanser


## Litteratur
* Oslo byleksikon
Mariboes gate (Oslo)

**Mariboes gate** (7-13, 2-16) er en gate i Hausmannskvartalene, bydel St. Hanshaugen i Oslo. Gaten er cirka 300 meter lang og går fra Hammersborggata til Hausmanns gate.

Gaten er oppkalt etter danskfødte Ludvig Mariboe (1781–1841), som kom til Norge for å arbeide for Bernt Anker. Mariboe tok initiativet til Den Kgl. Tegneskole i Christiania og var stortingsmann.

Klubben Rockefeller i Torggata bad har inngang fra Mariboes gate.

## Referanser


## Litteratur
*
Unfaithful (sang)

**Unfaithful** er en sang innspilt av den barbadiske sangeren Rihanna fra hennes andre studioalbum, A Girl Like Me (2006). Den ble skrevet av Shaffer "Ne-Yo" Smith med sangens produsenter Stargate. Sangen het opprinnelig "Murderer" og handler om en kvinne som angrer at hun var utro mot partneren sin. "Unfaithful" er en pop ballade som inneholder R&B elementer, og var inspirert av verkene til amerikanske rockebandet Evanescence. Den ble utgitt av Def Jam Recordings 2. mai 2006 som den andre singelen fra albumet.

"Unfaithful" fikk en blandet respons fra kritikere; mange roste den kraftige balladen, men noen kritiserte teksten. Sangen nådde topp ti på single listene i 19 land, inkludert UK Singles Chart, der ble den Rihannas tredje topp - ti singel. "Unfaithful" nådde nummer seks på den amerikanske Billboard Hot 100 lista. Det ble sertifisert platina av Recording Industry Association of America (RIAA), som betegner salg av over en million eksemplarer.

Sangens musikkvideo ble regissert av Anthony Mandler, og hadde premiere i mai 2006. Den har Rihanna i et trekantdrama der sliter hun til å velge mellom henne romantisk interesse og hennes elsker, og angrer etter å ha vært utro mot kjæresten sin. Siden den ble gitt ut, har "Unfaithful" blitt et fast innslag i Rihannas live- opptredener. I 2006, sang hun den på prisutdelinger som Mobo Awards og World Music Awards. Sangen var på setlisten over hennes tre av turneene hennes, Good Girl Gone Bad Tour (2007-09), Last Girl on Earth (2010-11) og Loud Tour (2011).

## Listeplasseringer

## Eksterne lenker
* Rihanna "Unfaithful" Musikkvideo
* Rihanna – Unfaithful – Sangtekst fra LyricWiki
Lord Chamberlain

**Lord Chamberlain** (egentlig **Lord Chamberlain of the Household**) er tittelen som bæres av hoffsjefen ved det britiske kongehuset. Det er også den engelske tittelen som bæres av hoffsjefen ved det Det kongelige hoff i Norge. 

Den første kjente Lord Chamberlain var Thomas Erpingham som ble utnevnt i 1399. Etter at han ble tildelt Hosebåndsordenen og senere medlem av Det kongelige råd, har Lord Chamberlain har alltid hatt adelig rang. Lord Chamberlain organiserer og koordinerer hoffets virksomhet. Fram til 1924 hadde Lord Chamberlain også en politisk funksjon. Stillingen har vanligvis vært en deltidsstilling. Den hofftjenestemannen som organiserer den daglige driften av kongehusets virksomhet kalles «Private Secretary to the Sovereign».

Inntil 1968 hadde Lord Chamberlain også ansvaret for å lisensiere skuespill som ble spilt på offentlige scener i City of London, Westminster og enkelte andre områder. I virkeligheten fungerte Lord Chamberlain som en sensurinstans ved teatrene i London. Siste gang Lord Chamberlain forsøkte å bruke denne makta, var mot noen av de unge, radikale dramatikerne som ble spilt på bl.a. Royal Court Theatre i Chelsea. Parlamentet fant det da på sin plass å gripe inn mot denne utidsmessige ordningen, og avskaffet den ved en ny teaterlov i 1968.

Lord Chamberlain må ikke forveksles med Lord Great Chamberlain, som er en statstjenestemannsfunksjon med særlig ansvar for Overhusets virksomhet.

## Bibliografi
*Dominic Shellard, Steve Nicholson og Miriam Handley: *The Lord Chamberlain Regrets ... A History of British Theatre Censorship* (2004). ISBN 0-7123-4865-4
*J. R. Stephens: *The Censorship of English Drama 1824-1901* (1981).

## Eksterne lenker
* Om Chamber administration på British History Online
Transparens

**Transparens** er en optisk egenskap der et materiale er **gjennomsiktig** eller **gjennomskinnelig** for lys. Ofte henspiller begrepet på synlig lys men brukes også for andre områder av det elektromagnetiske spekteret. For eksempel er levende vev mer transparent for røntgenstråler enn skjelettet, noe som brukes ved røntgenbilder.

Et materiale er gjennomsiktig når lysbølgene passerer relativt uforstyrret gjennom materialet slik at bakenforliggende objekter kan observeres. I alle andre medier enn vakuum vil det være noe dempning gjennom materialet og lysbrytning ved overgangen mellom forskjellige materialer. I begge tilfelle opptrer refleksjon og/eller absorpsjon. Et materiales transparens kan angis ved dets transmisjonsgrad \tau. Det motsatte begrepet er opasitet. Når transmisjongraden er 0 er materialet fullstendig opakt (ikke gjennomtrengelig for lys eller elektromagnetisk energi). Eksempler på gjennomsiktige materialer er vanlig glass, enkelte plasttyper og mange gasser og væsker.

Når materialet er gjennomskinnelig kommer en del av lyset igjennom, men de enkelte lysveiene er forstyrret i forskjellig grad av indre refleksjon og brytning. De enkelte lysbølgene går forskjellige veier gjennom mediet og det er ikke lenger mulig å observere objekter bak mediet, bare forskjellige grader av lys og mørke. Eksempel på gjennomskinnelige materialer er sandblåst glass, papir, porselen og marmor.

I bygg og møbler brukes transparent overflatebehandling i form av lakk og beis. Lakken er ofte gjennomsiktig, men eldre lakktyper vil gulne med årene. Nyere lakk er tilsatt stoffer som hindrer sollys i å påvirke treverket slik at det blir grått eller gulnet. Beisen besto opprinnelig av fargepulver som var løselig i vann, og ble brukt for å gi åpent treverk en fargetone uten å gi slipp på synet av trestrukturen. Nyere beistyper er ofte på lakkbasis.

Transparens brukes i kunsten både ved lasurteknikker og, som en oppdaget ved restaurering av eldre hollandsk malerkunst, som fargetilsetning av fernissen som ellers brukes til beskyttelse av det ferdige bildet. Mange kunstnerfarger er transparente i seg selv, og må tilsettes andre pigmenter for å bli opakke.

Det er etterhvert oppdaget at de fleste malerier ikke er opakke. De indre fargelagene setter sitt preg på det endelige resultatet. Et eksempel er Edouard Manets *Olympia*. Der viser det seg at maleren har brukt hvit undermaling for aktfiguren (kjølig virkning), mens omgivelsene er malt på brunaktig grunning (varmere fargetoning). Resultatet er en tydeliggjøring av en ubehagelig sannhet (damen er luksusprostituert) som ikke lar seg fremstille med andre midler.

Materialene har ofte ulik transmisjonsgrad for forskjellige bølgelengder, noe som vises godt for eksempel i farget glass der tilsetninger av andre stoffer gjør at de fleste bølgelengdene dempes mye mer enn den bølgelengden (fargen) som slipper igjennom. Transmisjonsgraden varierer vanligvis med polariseringen til lyset og kan være avhengig av påtykt spenning, temperatur, lysnivå eller belastning. Dette utnyttes for eksempel i selvregulerende solbriller, automatiske sveiseglass, LCD skjermer og selvklebende termometere.
Eskobar

**Eskobar** er et pop/rock-band fra Sverige. Gruppen består av Daniel Bellqvist (vokalist), Frederik Zäll (gitar) og Robert Birming (trommer). Bandet kommer fra en liten by som heter Åkersberga som ligger nord for Stockholm.

Bandet ble opprettet under navnet *Fish or Fantasy*, og da var også sangeren Staffan Atling med i gruppen. Atling gikk på samme skole som resten av bandet, og det var der de traff han. Den nåværende vokalisten, Daniel Bellqvist spilte da bass.

På starten av 2000-tallet ga de ut *Someone New* sammen med Heather Nova, som ble en stor hit. Den fjerde platen de slapp ut, ga de ut på sitt eget plateselskap, Gibulshi records.

Bandet deltok også i den svenske Melodifestivalen 2008 med låten *Hallelujah New World*, som havnet på åttendeplass i finalen i delfinalen i Linköping.

## Diskografi
* *[['til we're dead]]* (2000)
* *[[There's only now]]* (2001)
* *[[A Thousand Last Chances]]* (2004)
* *Eskobar* (2006)
* *[[Death in Athens]]* (2008)

## Eksterne lenker
* 
*
Fylkesvei 4162

**Fylkesvei 4162** går mellom Klungland i Flekkefjord og Feda i Kvinesdal.

Frem til 2019 hadde veien betegnelsen fylkesvei 803 (Vest-Agder).

## Kommuner og knutepunkter

## Referanser




## Eksterne lenker
* Vegvesenets vegkart 
*
Pulsar

En **pulsar** er en roterende nøytronstjerne som sender ut pulser av stråling med bølgelengder fra radiostråling til gammastråling.

Pulsarer har ekstremt sterke magnetfelt. Magnetfeltene kan ha en styrke på opp til 108 tesla. Til sammenligning er jordens naturlige magnetfelt på 5·10-5 Tesla. 

Strålene går ut fra stjernens magnetiske poler, og danner altså to kjegler i motsatte retninger. Ettersom rotasjonsakselen og de magnetiske polene ikke ligger på samme steder, sveiper disse kjeglene over himmelen med samme intervall som stjernens rotasjonshastighet. 

Nøytronstjerner er bare noen kilometer i diameter og ekstremt kompakte. Rotasjonshastigheten kan komme opp i 700 ganger per sekund. Dette nærmer seg grensen for det pulsaren kan tåle uten å bli revet i stykker. Noen nøytronstjerner kan rotere raskere. Disse kalles magnetarer, og er mindre enn en pulsar. De kan derfor rotere raskere. 

Pulsrarer ble oppdaget i 1967 av Jocelyn Bell og Antony Hewish. For dette fikk Hewish nobelprisen i fysikk i 1974. Den mest kjente pulsaren er i Krabbetåken. Denne ble oppdaget i 1968 og roterer 30 ganger per sekund.  

## Dannelse
Forholdene for at en pulsar blir dannet starter ved at en massiv stjerne blir komprimert etter å ha vært en supernova.  Den komprimerte stjernen vil deretter kollapse til en nøytronstjerne. Nøytronstjernen beholder det meste av rotasjonsmomentet sitt og siden den nå er betraktelig mindre får den veldig høy rotasjonshastighet. På grunn av den høye rotasjonsenergien til nøytronstjernen, blir det generert et sterkt elektrisk felt, som resulterer i at protoner og elektroner kommer til overflaten ved polene til stjernen og blir sendt ut som elektromagnetisk stråling. Denne strålen blir sendt ut langs den magnetiske aksen til stjernen.  Den magnetiske aksen trenger ikke å stemme overens med rotasjonsaksen og derfor får den en målbart pulserende effekt sett fra et gitt punkt i verdensrommet.

## Kjente Pulsarer
Pulsarer listet her er enten de første av sin type, eller ekstreme eksemplarer av allerede kjente typer, som å ha den kortest målte perioden.

* Den første radio pulsaren CP 1919 (nå kjent som PSR 1919+21), med en pulslengde på 1.337 sekund og en pulsbredde på 0.04 sekund,ble oppdaget i 1967. 
* Den første binære pulsaren, PSR 1913+16.
* Den første pulsaren på et millisekund, PSR B1937+21
* Den første X-ray pulsaren, Cen X-3
* Den første pulsaren med planeter, PSR B1257+12
* Den første pulsaren som er observert å ha blitt påvirket av asteroider: PSR J0738-4042
* Den første doble binære pulsaren, PSR J0737-3039
* Den lengste pulsaren, PSR J2144-3933
* Den mest stabile pulsaren i en periode, PSR J0437-4715
* PSR J1903+0327, a ~2.15 ms pulsar funnet i et veldig eksentrisk Dobbeltstjerne system med ei sol-lik stjerne.
* En pulsar i CTA 1 supernova restene (4U 0000+72, i Cassiopeia) ble funnel av Fermi Gamma-ray Space Telescope å emmitere bare pulseringsringer i gammastråling.

## Referanser


## Eksterne lenker
*